ai4bharat/Pralekha huggingface dataset:
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 153 કરોડથી વધુ લોકોને રસી આપવામાં આવી
- ભારતમાં સક્રિય કેસનું ભારણ 8,21,446 થયું
- સક્રિય કેસ કુલ કેસનાં 1% કરતા ઓછા છે, હાલમાં 2.29% છે
- સાજા થવાનો દર હાલમાં 96.36% નોંધાયો
- છેલ્લા 24 કલાકમાં 69,959 દર્દીઓ સાજા થયા, કુલ વધીને 3,45,70,131 દર્દીઓ સાજા થયા
- છેલ્લા 24 કલાકમાં ભારતમાં 1,68,063 નવા કેસ નોંધાયા
- દૈનિક પોઝિટિવીટી દર 10.64% પહોંચ્યો
- સાપ્તાહિક પોઝિટિવીટી દર હાલમાં 8.85% છે
- કુલ 69.31 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
પ્રધાનમંત્રીનું કાર્યાલય
જાપાનનાં વિદેશ મંત્રી પ્રધાનમંત્રીને મળ્યાં
જાપાનનાં વિદેશ મંત્રી મહામહિમ શ્રી તારો કોનોએ આજે પ્રધાનમંત્રી નરેન્દ્ર મોદીની સૌજન્ય મુલાકાત લીધી હતી.
શ્રી કોનોએ પ્રધાનમંત્રી મોદીને તેમની ઓક્ટોબર, 2018માં જાપાનની મુલાકાત પછી છેલ્લાં થોડાં મહિનાઓમાં થયેલી ફોલો-અપ કામગીરી વિશે ટૂંકમાં જાણકારી આપી હતી.
પ્રધાનમંત્રીએ ઓક્ટોબર, 2018માં જાપાનની સફળ મુલાકાતને યાદ કરી હતી તથા ભારત અને જાપાન વચ્ચે વિશેષ વ્યૂહાત્મક અને આંતરરાષ્ટ્રીય ભાગીદારીને ગાઢ બનાવવા પોતાની દ્રઢ કટિબદ્ધતા વ્યક્ત કરી હતી.
પ્રધાનમંત્રીએ જણાવ્યું હતું કે, ભારત ચાલુ વર્ષનાં અંતે જાપાન સાથે વાર્ષિક શિખર સંમેલનનાં આગામી રાઉન્ડ માટે આતુર છે.
NP/J.Khunt/GP
(Visitor Counter : 112
પ્રધાનમંત્રીનું કાર્યાલય
પ્રધાનમંત્રી ટેક્સાસનાં હ્યુસ્ટનમાં દાઉદી વોહરા સમુદાયનાં સભ્યોને મળ્યાં
પ્રધાનમંત્રી નરેન્દ્ર મોદી આજે ટેક્સાસનાં હ્યુસ્ટનમાં દાઉદી વોહરા સમુદાયનાં સભ્યોને મળ્યાં હતાં અને તેમની સાથે વાતચીત કરી હતી.
આ સમુદાયનાં સભ્યોએ હ્યુસ્ટનમાં પ્રધાનમંત્રીનું સન્માન કર્યું હતું. વાતચીત દરમિયાન દાઉદી વોહરા સમુદાયનાં સભ્યોએ પ્રધાનમંત્રીનાં સૈયદના સાહિબ સાથે જોડાણ વિશે વાત કરી હતી. તેમણે ગયા વર્ષે તેમનાં સામુદાયિક કાર્યક્રમમાં ઇન્દોરમાં નરેન્દ્ર મોદીની મુલાકાતને પણ યાદ કરી હતી.
આ વાતચીત પછી ટ્વીટ કરતાં પ્રધાનમંત્રીએ કહ્યું હતું કે, “દાઉદી વોહરા સમુદાય દુનિયાભરમાં વિશિષ્ટ છે. હ્યુસ્ટનમાં મને તેમની સાથે સમય પસાર કરવાની અને વિવિધ મુદ્દાઓ પર વાત કરવાની તક સાંપડી હતી.”
RP
(Visitor Counter : 95
પ્રધાનમંત્રીનું કાર્યાલય
પ્રધાનમંત્રીએ મહારાષ્ટ્રના મુખ્યમંત્રી સાથે મહારાષ્ટ્રમાં પૂરની પરિસ્થિતિ અંગે વાત કરી
પ્રધાનમંત્રી શ્રી નરેન્દ્ર મોદીએ મહારાષ્ટ્રના મુખ્યમંત્રી શ્રી ઉદ્ધવ ઠાકરે સાથે વાત કરી હતી અને ભારે વરસાદ અને પૂરના પગલે મહારાષ્ટ્રના વિસ્તારોની પરિસ્થિતિ અંગે ચર્ચા કરી હતી.
એક ટવીટમાં પ્રધાનમંત્રીએ કહ્યું હતું કે, "મહારાષ્ટ્રના મુખ્યમંત્રી શ્રી ઉદ્ધવ ઠાકરે સાથે વાત કરી હતી અને ભારે વરસાદ અને પૂરના પગલે મહારાષ્ટ્રના કેટલાક વિસ્તારોની પરિસ્થિતિ અંગે ચર્ચા કરી હતી. પરિસ્થિતિને પહોંચી વળવા માટે કેન્દ્ર તરફથી તમામ શક્ય સમર્થન આપવાની ખાતરી આપી હતી. દરેકની સલામતી અને સુખાકારી માટે પ્રાર્થના કરું છું.”
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 50.86 કરોડનો સીમાચિહ્ન પાર કરી ગયું
સાજા થવાનો દર 97.40% થયો
છેલ્લા 24 કલાકમાં 35,499 દૈનિક નવા કેસ નોંધાયા
ભારતમાં સક્રિય કેસનું ભારણ ; કુલ કેસના 1.26%
દૈનિક પોઝિટિવિટી દર  14 દિવસથી 3% કરતા ઓછો
ભારતમાં ગઇકાલે રાષ્ટ્રવ્યાપી રસીકરણ કવરેજનો કુલ આંકડો 50.86 કરોડ કરતાં વધારે થઇ ગયો છે. આજે સવારે 7 વાગ્યા સુધીના હંગામી અહેવાલ અનુસાર, દેશમાં આજદિન સુધીમાં કુલ 58,79,068 સત્રોનું આયોજન કરીને રસીના 50,86,64,759 ડોઝ આપવામાં આવ્યા છે. છેલ્લા 24 કલાકમાં રસીના 16,11,590 ડોઝ આપવામાં આવ્યા છે.
આમાં સામેલ છે:
|
|
HCWs
|
|
પ્રથમ ડોઝ
|
|
1,03,32,881
|
|
બીજો ડોઝ
|
|
79,82,037
|
|
FLWs
|
|
પ્રથમ ડોઝ
|
|
1,82,17,136
|
|
બીજો ડોઝ
|
|
1,17,58,909
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
17,67,66,853
|
|
બીજો ડોઝ
|
|
1,20,24,776
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
11,18,71,679
|
|
બીજો ડોઝ
|
|
4,26,95,084
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
7,84,79,044
|
|
બીજો ડોઝ
|
|
3,85,36,360
|
|
કુલ
|
|
50,86,64,759
21 જૂનથી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
અન્ય સકારાત્મક વિકાસમાં, ભારતનો રિકવરી રેટ છેલ્લા 24 કલાકમાં 97.40% સુધી પહોંચી ગયો છે. આ રોગચાળો શરૂ થયા બાદ ભારત દ્વારા પ્રાપ્ત થયેલ સૌથી વધુ રિકવરી રેટ છે.
રોગચાળાની શરૂઆતથી ચેપગ્રસ્ત લોકોમાંથી, 3,11,39,457 લોકો પહેલેથી જ કોવિડ-19 માંથી સ્વસ્થ થઈ ગયા છે અને છેલ્લા 24 કલાકમાં 39,686 દર્દીઓ સ્વસ્થ થયા છે.
છેલ્લા 24 કલાકમાં ભારતમાં દૈનિક 35,499 નવા કેસ નોંધાયા છે.
પંદર દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
સક્રિય કેસનું ભારણ આજે 4,02,188 છે અને સક્રિય કેસ હવે દેશના કુલ પોઝિટીવ કેસના માત્ર 1.26% છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 13,71,871 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 48 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 2.35% છે જ્યારે દૈનિક પોઝિટીવિટી દર આજે 2.59% નોંધાયો છે. દૈનિક પોઝિટીવિટી દર 63 દિવસથી આ દર 5%થી નીચે જળવાઇ રહ્યો છે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 223
ગૃહ મંત્રાલય
મોદી સરકાર વણકર સમુદાયના સમગ્ર વિકાસ માટે કટિબદ્ધ : કેન્દ્રીય ગૃહમંત્રી શ્રી અમિત શાહ
"2014 પછી પ્રથમ વખત આપણા મહેનતુ વણકરોના વાસ્તવિક કૌશલ્યને વિકસિત કરી વણકરોને તેમનો શ્રેય આપવામાં આવી રહ્યો છે"
"પ્રધાનમંત્રી શ્રી નરેન્દ્ર મોદીએ 2015માં 7 ઓગસ્ટને રાષ્ટ્રીય હાથશાળ દિવસ જાહેર કરેલો જેથી વણકરોને ભારતમાં વિકાસની મુખ્યધારામાં સમાવી શકાય"
પ્રધાનમંત્રી મોદીનો 'વોકલ ફોર લોકલ'નો મંત્ર નિશ્ચિત રૂપથી હાથશાળ ક્ષેત્રના મનોબળને વધારશે""
"આવો આપણે બધા સાથે મળીને પ્રધાનમંત્રી શ્રી નરેન્દ્ર મોદીના આત્મનિર્ભર ભારતના સપનાને સાકાર કરવા માટે 'વોકલ ફોર હેન્ડમેડ' ને સમર્થનની પ્રતિજ્ઞા કરીએ"
કેન્દ્રીય ગૃહમંત્રી શ્રી અમિત શાહે કહ્યું કે, મોદી સરકાર વણકર સમુદાયના સમગ્ર વિકાસ માટે કટિબદ્ધ છે. પોતના ટ્વીટમાં શ્રી અમિત શાહે કહ્યું કે, "2014 પછી પ્રથમ વખત આપણા મહેનતુ વણકરોના વાસ્તવિક કૌશલ્યને વિકસિત કરી વણકરોને તેમનો શ્રેય આપવામાં આવી રહ્યો છે. તેમને વધારે પ્રોત્સાહન આપવા માટે પ્રધાનમંત્રી શ્રી નરેન્દ્ર મોદીએ 2015માં 7 ઓગસ્ટને રાષ્ટ્રીય હાથશાળ દિવસ જાહેર કરેલો જેથી વણકરોને ભારતમાં વિકાસની મુખ્યધારામાં સમાવી શકાય"
કેન્દ્રીય ગૃહમંત્રી કહ્યું કે, પ્રધાનમંત્રી મોદીનો 'વોકલ ફોર લોકલ'નો મંત્ર નિશ્ચિત રૂપથી હાથશાળ ક્ષેત્રના મનોબળને વધારશે. આવો આપણે બધા સાથે મળીને પ્રધાનમંત્રી શ્રી નરેન્દ્ર મોદીના આત્મનિર્ભર ભારતના સપનાને સાકાર કરવા માટે 'વોકલ ફોર હેન્ડમેડ' ને સમર્થનની પ્રતિજ્ઞા કરીએ"
For the first time since 2014, true skills of our hardworking weavers are being nurtured & they are being given their due credit. To further promote them, PM @NarendraModi in 2015 declared 7th Aug as #NationalHandloomDay to bring them into the mainstream of India's development.
— Amit Shah  August 7, 2020
Modi govt is committed for the holistic development of our weavers community. PM Modi’s mantra of ‘Vocal for Local' will surely boost the morale of handloom sector.
— Amit Shah  August 7, 2020
Let us all pledge to support #Vocal4Handmade to help realise PM @NarendraModi’s dream of a self-reliant India.
SD/BT
(Visitor Counter : 160
પ્રધાનમંત્રીનું કાર્યાલય
પ્રધાનમંત્રી વારાણસીમાં રાષ્ટ્રીય મહિલા આજીવિકા સંમેલનમાં ઉપસ્થિત રહ્યાં
પ્રધાનમંત્રી શ્રી નરેન્દ્ર મોદી આંતરરાષ્ટ્રીય મહિલા દિવસનાં પ્રસંગે આજે વારાણસીનાં દીનદયાળ હસ્તકળા સંકુલમાં આયોજિત રાષ્ટ્રીય મહિલા આજીવિકા સંમેલન – 2019માં સામેલ થયાં હતાં.
આ પ્રસંગે તેમણે ઉત્તરપ્રદેશ ગ્રામીણ આજીવિકા મિશનની મદદથી ચલાવવામાં આવતાં સ્વયંસહાય જૂથો દ્વારા તૈયાર કરવામાં આવેલા ઉત્પાદનોનું પ્રદર્શન પણ જોયું હતું. પ્રધાનમંત્રીએ મહિલા લાભાર્થીઓને વીજળીથી ચાલતા ચાક, સૌર ચરખા અને હની વાર્પનું વિતરણ કર્યું હતું. તેમણે સ્વયંસહાય જૂથની પાંચ મહિલાઓને પ્રશંસાપત્ર પણ એનાયત કર્યું હતું. આ પ્રસંગે ઉત્તરપ્રદેશ સરકારની રાષ્ટ્રીય ગ્રામીણ આજીવિકા યોજનાની દીનદયાળ અંત્યોદય યોજનાની મદદથી કામ કરતાં વિવિધ મહિલા સ્વયંસહાય જૂથોઅ ‘ભારત કે વીર’ ફંડ માટે પોતાનાં તરફથી પ્રધાનમંત્રીને 21 લાખ રૂપિયાનો ચેક આપ્યો હતો.
પ્રધાનમંત્રીએ આંતરરાષ્ટ્રીય મહિલા દિવસનાં પ્રસંગે તમામ મહિલાઓ પ્રત્યે સન્માન વ્યક્ત કરતાં કહ્યું હતું કે, નવા ભારતનાં નિર્માણમાં મહિલાઓની ભૂમિકા મહત્ત્વપૂર્ણ છે. તેમણે દેશભરમાં 75,000 સ્થળો પરથી 65 લાખથી વધારે મહિલાઓનાં વીડિયો કોન્ફરન્સિંગ મારફતે સંમેલનમાં ભાગ લેવા પર આનંદ વ્યક્ત કર્યો હતો. તેમણે જણાવ્યું હતું કે, વારાણસી મહિલા સશક્તીકરણનું ઉત્કૃષ્ટ ઉદાહરણ છે.
શ્રી મોદીએ કહ્યું હતું કે, તેમની સરકાર મહિલા સશક્તીકરણ માટે સંપૂર્ણપણે કટિબદ્ધ છે. તેમણે આ સંદર્ભમાં મહિલાઓ અને કન્યાઓનાં કલ્યાણ માટે કેન્દ્ર સરકારે શરૂ કરેલી વિવિધ યોજનાઓનો ઉલ્લેખ કર્યો હતો. તેમાં તેમણે સ્વાસ્થ્ય, પોષક આહાર, સ્વચ્છતા, શિક્ષણ, કૌશલ્ય વિકાસ, સ્વરોજગાર, રસોઈ ગેસનું નવું કનેક્શન અને મહિલાઓની સુરક્ષા સુનિશ્ચિત કરવા સાથે સંબંધિત ઉપાયોનો વિશેષ ઉલ્લેખ કર્યો હતો. તેમણે જણાવ્યું હતું કે, સરકાર દ્વારા મહિલાઓ માટે 6 મહિનાનાં માતૃત્વ અવકાશની વ્યવસ્થા દુનિયામાં પોતાની પ્રકારની એક સૌથી શ્રેષ્ઠ વ્યવસ્થા છે.
પ્રધાનમંત્રીએ કહ્યું હતું કે, કેન્દ્ર સરકારની તમામ યોજનાઓમાં મહિલાઓને પ્રાથમિકતા આપવામાં આવી છે. તેમણે કહ્યું હતું કે, મુદ્રા લોન યોજના અંતર્ગત અત્યારે આપવામાં આવેલી 15 કરોડ લોનમાંથી 11 કરોડ લોન મહિલાઓને આપવામાં આવી છે.
દેશમાં સ્વયંસહાય જૂથનાં ઉલ્લેખનીય કાર્યોની પ્રશંસા કરતાં પ્રધાનમંત્રીએ કહ્યું હતું કે, એનાથી આ પ્રકારનાં સમૂહમાં કામ કરતાં લોકોનાં પરિવારને લાભ થવાની સાથે રાષ્ટ્રનાં વિકાસમાં પણ મદદ મળી છે. તેમણે કહ્યું હતું કે, સરકાર બેંકો અને અન્ય નાણાકીય સંસ્થાઓની મદદ સાથે સ્વયંસહાય જૂથોને લોન ઉપલબ્ધ કરાવવા એમાં નવી ઊર્જા લાવી રહી છે. શ્રી મોદીએ કહ્યું હતું કે, અત્યારે દેશમાં આશરે 50 લાખ સ્વયંસહાય જૂથ છે, જેમાં 6 કરોડ મહિલાઓ કામ કરી રહી છે. તેમણે કહ્યું હતું કે, સરકાર ઇચ્છે છે કે દરેક કુટુંબમાંથી ઓછામાં ઓછી એક મહિલા સ્વયંસહાય જૂથ સાથે જોડાય.
પ્રધાનમંત્રીએ સ્વયંસહાય જૂથોમાંથી નવીનતા મેળવવા અને પોતાનાં બજારોની વધારે સમજણ વિકસિત કરવા તથા નવા ક્ષેત્રોમાં તકો શોધવા અપીલ કરી હતી. તેમણે કહ્યું હતું કે, સરકારને પોતાનાં ઉત્પાદનોનું વેચાણ કરવા માટે સ્વયંસહાય જૂથોઅ જીઈએમ પોર્ટલનો ઉપયોગ કરવો જોઈએ.
શ્રી મોદીએ મહિલાઓને કહ્યું હતું કે, તેઓ તાજેતરમાં શરૂ થયેલી પ્રધાનમંત્રી શ્રમ યોગી માન ધન યોજનાનો લાભ ઉઠાવે, કારણ કે આ મારફતે વૃદ્ધાવસ્થામાં નાણાકીય સુરક્ષાની વ્યવસ્થા કરવામાં આવી છે. તેમણે આ પ્રસંગે પ્રધાનમંત્રી કિસાન સમ્માન ભંડોળ અને આયુષ્માન ભારત યોજનાનો પણ ઉલ્લેખ કર્યો છે.
પ્રધાનમંત્રીએ આ પ્રસંગે સ્વયંસહાય જૂથોની મહિલા સભ્યો સાથે વાતચીત પણ કરી હતી.
NP/J.Khunt/GP
(Visitor Counter : 291
પ્રધાનમંત્રીનું કાર્યાલય
પ્રધાનમંત્રીએ રાજસ્થાનના લોકોને તેમના સ્થાપના દિવસ પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ રાજસ્થાનની જનતાને તેમના સ્થાપના દિવસ પર શુભેચ્છા પાઠવી છે.
“પ્રધાનમંત્રીએ એક ટ્વીટમાં કહ્યું કે, પોતાની સમૃદ્ધ, સંસ્કૃતિ અને વૈભવશાળી વિરાસત માટે પ્રખ્યાત રાજસ્થાનના સૌ ભાઈઓ અને બહેનોને રાજસ્થાનના સ્થાપના દિવસની ખૂબ ખૂબ શુભકામનાઓ”
SD/GP/JD
(
રસાયણ અને ખાતર મંત્રાલય
સરકારે રેમડેસિવિરની કેન્દ્રીય ફાળવણી બંધ કરવાનો નિર્ણય કર્યો
રેમડેસિવિરનું ઉત્પાદન 10 ગણુ વધ્યું
દેશમાં રેમડેસિવિરનો હવે પૂરતો જથ્થો, પુરવઠો માગ કરતાં વધુ પહોંચી રહ્યો છે
રેમેડેસિવિરનો 50 લાખ વાયલ્સ નો વ્યૂહાત્મક જથ્થો જાળવી રખાશે
કેન્દ્રીય રસાયણ અને ખાતર રાજ્યમંત્રી શ્રી મનસુખ માંડવિયાએ જણાવ્યું હતું કે પ્રધાનમંત્રી શ્રી નરેન્દ્ર મોદીના નેતૃત્વ હેઠળ અગાઉ 11 એપ્રિલ, 2021ના રોજ રેમડેસિવિરનું ઉત્પાદન 33000 વાયલ્સ/દિન હતું તે આજે 10 ગણુ વધીને 3,50,000 વાયલ્સ/દિન થઈ ગયું છે.
શ્રી માંડવિયાએ વધુમાં જણાવ્યું હતું કે સરકારે એક મહિનામાં રેમડેસિવિરનું ઉત્પાદન કરતા પ્લાન્ટ્સની સંખ્યા પણ 20થી વધારીને 60 પ્લાન્ટ્સની કરી છે. હવે દેશમાં માગ કરતાં પણ પુરવઠો વધુ રહેવાથી રેમડેસિવિરનો પૂરતો જથ્થો છે.
શ્રી માંડવિયાએ કહ્યું હતું કે સરકારે હવે રાજ્યોને રેમડેસિવિરની કેન્દ્ર તરફથી ફાળવણી બંધ કરવાનો નિર્ણય કર્યો છે. તેમણે આ સાથે નેશનલ ફાર્માસ્યુટિકલ્સ પ્રાઈસિંગ એજન્સી અને CDSCOને દેશમાં રેમડેસિવિરની ઉપલબ્ધતા પર સતત દેખરેખ રાખવા નિર્દેશ આપ્યો છે.
તેમણે વધુમાં જણાવ્યું હતું કે ભારત સરકારે કટોકટીની સ્થિતિ માટે 50 લાખ વાયલ્સનો રેમેડેસિવિરનો જથ્થો વ્યૂહાત્મક રીતે જાળવી રાખવાનો પણ નિર્ણય કર્યો છે.
SD/GP/JD
(
સમાજીક ન્યાય અને અધિકારીતા મંત્રાલય
ગુજરાતના જામનગરમાં કાલે દિવ્યાંગજન માટે ‘સામાજિક અધિકારિતા શિબિર’માં 3805 દિવ્યાંગજન સહાયક ઉપકરણ પ્રાપ્ત કરશે
ગુજરાતના જામનગરમાં કાલે ‘સામાજિક અધિકારિતા શિબિર’માં કોવિડ-19 મહામારી માટે નિયમોનું પાલન કરીને બ્લોક/પંચાયત સ્તરે 3805 દિવ્યાંગજનોને 3.57 કરોડ રૂપિયાની કિંમતના કુલ 6225 સહાયક અને સહાયતા ઉપકરણ નિઃશુલ્ક વિતરિત કરવામાં આવશે.
સામાજિક ન્યાય તેમજ અધિકારિતા મંત્રાલય, ભારત સરકારની એડીઆઈપી યોજના અંતર્ગત દિવ્યાંગજનને સહાયક અને સહાયતા ઉપકરણોના વિતરણ માટે આ શિબિર દિવ્યાંગજન સશક્તીકરણ વિભાગ  દ્વારા એલિમ્કો અને જિલ્લા તંત્રના સહયોગથી આયોજિત કરાયેલ છે.
ઉદઘાટન સમારંભમાં ગુજરાતના મુખ્યમંત્રી શ્રી વિજય રૂપાણી મુખ્ય અતિથિ તરીકે વર્ચ્યુઅલી ઉપસ્થિત રહેશે. સામાજિક ન્યાય તેમજ અધિકારિતા મંત્રી ડો. થાવરચંદ ગહેલોત સમારંભની અધ્યક્ષતા કરશે.
ગુજરાતના ગ્રામીણ વિકાસ, મત્સ્ય અને પરિવહન મંત્રી શ્રી રણછોડભાઈ ફળદુ, રાજ્યના સામાજિક ન્યાય તેમજ અધિકારિતા મંત્રી શ્રી ઈશ્વરભાઈ પરમાર, ખાદ્ય અને નાગરિક પુરવઠા, ગ્રાહક મામલાઓ અને કુટિર ઉદ્યોગ રાજ્યમંત્રી શ્રી ધર્મેન્દ્ર સિંહ, જાડેજા, જામનગરના સાંસદ પૂનમ માડમ, નવસારીના સાંસદ શ્રી સી. આર. પાટિલની સાથે સાથે ડીઈપીડબલ્યુડી, એલિમ્કો અને જિલ્લા તંજ્ઞના વરિષ્ઠ અધિકારીઓ સહિત અનેક ગણમાન્ય વ્યક્તિ પણ સમારંભમાં વર્ચ્યુઅલી/ખુદ સામેલ રહેશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 161
માનવ સંસાધન વિકાસ મંત્રાલય
'પરાક્રમ દિવસ' નિમિત્તે 500 કેન્દ્રીય વિદ્યાલયોમાં દેશવ્યાપી ચિત્ર સ્પર્ધાનું આયોજન કરવામાં આવશે
મુખ્ય હાઇલાઇટ્સ
-23મી જાન્યુઆરી 2023ને નેતાજી સુભાષ ચંદ્ર બોઝની જન્મજયંતિ ‘પરાક્રમ દિવસ’ તરીકે મનાવવામાં આવી રહી છે, જેથી વિદ્યાર્થીઓને મહાન નેતાના જીવન વિશે પ્રેરણા મળે અને તેમનામાં દેશભક્તિની ભાવના ઉભી થાય.
-પ્રધાનમંત્રી દ્વારા લખાયેલ પુસ્તક પર આધારિત 'એક્ઝામ વોરિયર' બનવાની સ્પર્ધાની થીમ છે.
-કુલ 50,000 વિદ્યાર્થીઓ ભાગ લેશે તેવી અપેક્ષા છે
પરીક્ષા પે ચર્ચા 2023ની દોડમાં, વિદ્યાર્થીઓમાં પરીક્ષાના તણાવનો સામનો કરવા માટેની એક અનોખી પહેલ, 23મી જાન્યુઆરી, 2023ના રોજ દેશભરમાં 500 વિવિધ કેન્દ્રીય વિદ્યાલયો માં રાષ્ટ્રવ્યાપી ચિત્ર સ્પર્ધાનું આયોજન કરવામાં આવી રહ્યું છે. નેતાજી સુભાષ ચંદ્ર બોઝની જન્મજયંતિ વિદ્યાર્થીઓને મહાન નેતાના જીવન પર પ્રેરણા આપવા અને તેમનામાં દેશભક્તિની ભાવના જગાડવા, આ દિવસને 'પરાક્રમ દિવસ' તરીકે મનાવવામાં આવે છે.
વિદ્યાર્થીઓની રચનાત્મક અભિવ્યક્તિને પ્રોત્સાહિત કરવા માટે, શિક્ષણ મંત્રાલય દ્વારા આવતીકાલે ચિત્ર સ્પર્ધા સહિત દેશભરની શાળાઓમાં વિવિધ પ્રવૃત્તિઓનું આયોજન કરવામાં આવી રહ્યું છે.
ચિત્ર સ્પર્ધામાં વિચારોની આ અનન્ય રચનાત્મક અભિવ્યક્તિમાં વિવિધ CBSE શાળાઓના વિદ્યાર્થીઓ, રાજ્ય બોર્ડ, નવોદય વિદ્યાલય અને કેન્દ્રીય વિદ્યાલયોના વિદ્યાર્થીઓની વિવિધ સહભાગિતા જોવાની અપેક્ષા છે. સ્પર્ધાની થીમ પ્રધાનમંત્રી દ્વારા લખાયેલા પુસ્તક પર આધારિત 'એક્ઝામ વોરિયર' બનવાની છે.
સમગ્ર દેશમાં આ ચિત્ર સ્પર્ધામાં કુલ 50 હજાર વિદ્યાર્થીઓ ભાગ લે તેવી અપેક્ષા છે. નોડલ કેન્દ્રીય વિદ્યાલય, જ્યાં આ કાર્યક્રમ યોજાનાર છે, આ સ્પર્ધામાં વિવિધ શાળાઓના 100 વિદ્યાર્થીઓ ભાગ લેશે. વ્યાપક રીતે 70 વિદ્યાર્થીઓને જિલ્લાની સ્ટેટ બોર્ડની નજીકની શાળાઓ અને CBSE શાળાઓમાંથી આમંત્રિત કરવામાં આવ્યા છે, 10 સહભાગીઓ નવોદય વિદ્યાલયમાંથી અને 20 વિદ્યાર્થીઓ નોડલ KVs તેમજ નજીકની KVsમાંથી, જો જિલ્લામાં કોઈ હોય તો, તેમને આમંત્રિત કરવામાં આવ્યા છે.
પાંચ શ્રેષ્ઠ એન્ટ્રીઓને સ્વાતંત્ર્ય સેનાનીઓ અને રાષ્ટ્રીય મહત્વના વિષયો પરના પુસ્તકોના સેટ અને પ્રમાણપત્ર સાથે પુરસ્કાર આપવામાં આવશે. વિદ્યાર્થીઓ અને શિક્ષકો આ ચિત્ર સ્પર્ધાની ઉત્સાહપૂર્વક રાહ જોઈ રહ્યા છે.
YP/GP/JD
(Visitor Counter : 236
પ્રધાનમંત્રીનું કાર્યાલય
ભારત- ફિનલેન્ડ વર્ચ્યુઅલ શિખર મંત્રણાના પ્રારંભમાં પ્રધાનમંત્રીની ટિપ્પણીનો મૂળપાઠ
મહામહિમ,
નમસ્કાર!
આપની ટિપ્પણી બદલ ખૂબ ખૂબ આભાર.
મહામહિમ,
કોવિડ-19ના કારણે ફિનલેન્ડમાં થયેલી જાનહાનિ બદલ સમગ્ર ભારત વતી હું ઘેરા દુઃખની લાગણી વ્યક્ત કરું છું. આપના નેતૃત્ત્વમાં ફિનલેન્ડે આ મહામારીને કૌશલ્યપૂર્વક નિયંત્રણમાં લીધી છે. તે બદલ આપને અભિનંદન પાઠવું છું.
મહામહિમ,
આ મહામારી દરમિયાન ભારતે પોતાના સ્થાનિક સંઘર્ષની સાથે સાતે વિશ્વની જરૂરિયાતોનું પણ ધ્યાન રાખ્યું છે. છેલ્લા એક વર્ષમાં અમે 150થી વધારે દેશોમાં દવાઓ અને અન્ય આવશ્યક સામગ્રીઓનો જથ્થો મોકલ્યો છે. અને તાજેતરમાં જ અમે લગભગ 70 દેશોમાં ભારતમાં બનેલી રસીના 58 મિલિયનથી પણ વધારે ડોઝ પહોંચાડ્યા છે. હું આપને આશ્વાસન આપવા માગું છુ કે, અમે અમારી ક્ષમતા અનુસાર સંપૂર્ણ માનવજાતને ભવિષ્યમાં પણ સહકાર આપતા રહીશું.
મહામહિમ,
ફિનલેન્ડ અને ભારત બંને એક નિયમ આધારિત, પારદર્શક, માનવતાવાદી અને લોકશાહી વૈશ્વિક વ્યવસ્થામાં વિશ્વાસ રાખે છે. ટેકનોલોજી, આવિષ્કાર, સ્વચ્છ ઉર્જા, પર્યાવરણ, શિક્ષણ જેવા ક્ષેત્રોમાં આપણી વચ્ચે મજબૂત સહયોગ છે. કોવિડ પછીના સમયમાં વૈશ્વિક આર્થિક રીકવરી માટે પણ તમામ ક્ષેત્રો ખૂબ જ મહત્વપૂર્ણ છે. સ્વચ્છ ઉર્જાના ક્ષેત્રમાં ફિનલેન્ડ વૈશ્વિક અગ્રણી છે અને ભારતનું એક મહત્વનું ભાગીદાર પણ છે. તેમજ તમે હવે આબોહવા પરિવર્તનની ચિંતા કરી છે, તો હું ક્યારેક ક્યારેક મારા મિત્રોને મજાકમાં કહેતો હોઉં છું કે, આપણે પ્રકૃતિ સાથે એટલો અન્યાય કર્યો છે અને પ્રકૃતિ ગુસ્સામાં છે કે, આજે આપણે આખી માનવજાતે, આપણને મોં બતાવવા જેવા રાખ્યા નથી અને આથી જ આપણે સૌએ આપણા મોં પર માસ્ક બાંધીને, આપણા મોં છુપાવીને ફરવું પડે છે કારણ કે આપણે પ્રકૃતિ સાથે એટલો અન્યાય કર્યો છે કે, હું મારા સાથીઓ વચ્ચે મજાકમાં ક્યારેક ક્યારેક કહું છું, ભારતે આબોહવા સંબંધિત ઉદ્દેશોની પ્રાપ્તિ માટે, મહત્વાકાંક્ષી લક્ષ્યો નિર્ધારિત કર્યા છે. અક્ષય ઉર્જામાં અમે 2030 સુધીમાં 450 ગીગાવોટ ઇન્સ્ટોલ કરેલી ક્ષમતાનું લક્ષ્ય રાખ્યું છે. આંતરરાષ્ટ્રીય સહયોગ વધારવા માટે અમે આંતરરાષ્ટ્રીય સૌર સંગઠન અને આપત્તિ પ્રતિરોધક માળખાગત સુવિધા ગઠબંધન જેવી પહેલ પણ કરી છે. હું ફિનલેન્ડને ISA અને CDRIમાં જોડાવા માટે આગ્રહ કરું છું. ફિનલેન્ડની ક્ષમતા અને તજજ્ઞતાના કારણે આ આંતરરાષ્ટ્રીય સંસ્થાઓને આપના મહારતનો લાભ થશે.
મહામહિમ,
ફિનલેન્ડ નવી અને ઉભરતી ટેકનોલોજી, ડિજિટલ ઇન્ફ્રાસ્ટ્રક્ચર, શિક્ષણ અને કૌશલ્ય વિકાસના ક્ષેત્રમાં પણ અગ્રણી સ્થાન ધરાવે છે. આ તમામ ક્ષેત્રમાં આપણા સહયોગની સંભાવના છે. મને ઘણી ખુશી થઇ રહી છે કે, આજે આપણે ICT, મોબાઇલ ટેકનોલોજી અને ડિજિટલ શિક્ષણના ક્ષેત્રમાં એક નવી ભાગીદારીની જાહેરાત કરી રહ્યાં છીએ. અમારું શિક્ષણ મંત્રાલય પણ એક ઉચ્ચ સ્તરીય સંવાદ શરૂ કરી રહ્યું છે. મને આશા છે કે, આજે આપણી શિખર મંત્રણાથી ભારત અને ફિનલેન્ડના સંબંધોમાં વિકાસમાં વધુ ગતિ આવશે.
મહામહિમ,
આજે આ આપણી પહેલી મુલાકાત છે. જો આપણે રૂબરૂ મળવાનું થશે તો ઘણું સારું થશે. પરંતુ ગયા વર્ષમાં આપણને સૌને ટેકનોલોજીની મુલાકાત કરવાની આદત થઇ ગઇ છે. પરંતુ મને ખુશી છે કે ટૂંક સમયમાં જ પોર્ટુગલમાં ભારત- EU શિખર સંમેલન અને ડેનમાર્કમાં ભારત- નોર્ડિક શિખર સંમેલન દરમિયાન મુલાકાતનો અવસર પ્રાપ્ત થશે. હું આપને ભારત પ્રવાસે આવવા માટે આમંત્રણ પાઠવું છું. આપને જ્યારે પણ અનુકૂળતા હોય ત્યારે આપ અવશ્ય ભારત આવો. હું પ્રારંભિકને અહીં જ સમાપ્ત કરું છું. હવે પછીના સત્રમાં આપણે આગળની વાત કરીશું.
ખૂબ ખૂબ આભાર.
નાગરિક ઉડ્ડયન મંત્રાલય
લૉકડાઉનના ગાળા દરમ્યાન સમગ્ર દેશમાં 418 ટન તબીબી પૂરવઠો પહોંચાડવા માટે 247 લાઈફલાઈન ઉડાન ફ્લાઈટસનું સંચાલન કરવામાં આવ્યું
કોરોના વાયરસ સામેના યુધ્ધમાં અને હબ એન્ડ સ્પોક લાઈફલાઈન સર્વિસીસ માટે દેશના દૂર દૂરના વિસ્તારોમાં તબીબી પૂરવઠો પહોંચાડવા માટે નાગરિક ઉડ્ડયન મંત્રાલયનું કોર ગ્રુપ રચવામાં આવ્યું છે. આ અંગેની કામગીરી તા.26 માર્ચ, 2020થી શરૂ કરવામાં આવી હતી તેમ નાગરિક ઉડ્ડયન મંત્રાલયને એડીશનલ જનરલ ડિરેક્ટર  શ્રી રાજીવ જૈને જણાવ્યું હતું. આજે યોજાયેલા પ્રેસ બ્રીફીંગ દરમ્યાન શ્રી રાજીવ જૈને લૉકડાઉનના ગાળા દરમ્યાન નાગરિક ઉડ્ડયન મંત્રાલયની લાઈફલાઈન ઉડાન પહેલ અંગે માહિતી આપી હતી. તેમણે જણાવ્યું કે ભારતમાં લાઈફલાઈન ઉડાન હેઠળ 247 ફ્લાઈટસનું સંચાલન કરવામાં આવ્યું હતું, જેમાં એર ઈન્ડિયા, એલાયન્સ એર, આઈએએફ અને પ્રાઈવેટ કેરિયર્સનો આ કામગીરીમાં સમાવેશ કરાયો હતો. આમાંની 154 ફ્લાઈટસનું સંચાલન એર ઈન્ડિયા અને એલાયન્સ એર દ્વારા કરવામાં આવ્યું હતું. તેમણે કાર્ગોની જે હેરફેર કરી હતી તેમાં 418 ટન સામાનનો સમાવેશ થતો હતો. લાઈફલાઈન ઉડાન ફ્લાઈટસે આજ સુધીમાં 2.45 લાખ કી.મી. થી વધુનું અંતર કાપ્યું છે.
એર ઈન્ડિયા, એલાયન્સ એર, આઈએએફ અને પ્રાઈવેટ કેરિયર્સે તબીબી પૂરવઠા સહિતની આવશ્યક ચીજો પહોંચાડી હતી. આ કામગીરીમાં ઉત્તર-પૂર્વ વિભાગ, ટાપુઓના પ્રદેશો તથા પર્વતીય રાજ્યોનો સમાવેશ કરવામાં આવ્યો હતો. એર ઈન્ડિયા અને આઈએએફ દ્વારા મુખ્યત્વે જમ્મુ અને કાશ્મીર, લદાખ, ઉત્તર- પૂર્વ અને અન્ય ટાપુ વિસ્તારોમાં કામગીરી હાથ ધરવામાં આવી હતી. પવન હંસ લિમિટેડની હેલિકોપ્ટર સર્વિસીસે જમ્મુ- કાશ્મીર, લદાખ અને ઉત્તર- પૂર્વ વિસ્તારોમાં તબીબી સામાન અને દર્દીઓનું પરિવહન કર્યું હતું.
ઈન્ટરનેશનલ સેક્ટરમાં તા.4 એપ્રિલ, 2020 થી શરૂ કરીને ફાર્મા પ્રોડક્ટસ, તબીબી ઉપકરણો અને કોરોના વાયરસ રાહત સામગ્રીના પરિવહન માટે ચીન સાથે એક એર-બ્રીજની સ્થાપના કરવામાં આવી હતી. એર ઈન્ડિયાએ દક્ષિણ એશિયાની અંદર કોલંબોમાં પૂરવઠો પૂરો પાડ્યો હતો.
એર ઈન્ડિયાએ કૃષિ ઉડાન કાર્યક્રમ હેઠળ પ્રથમ ફ્લાઈટ મુંબઈ અને લંડન વચ્ચે તા.13 એપ્રિલ, 2020ના રોજ ઉપાડી હતી, જેમાં 29 ટન ફળ અને શાકભાજીને લંડન પહોંચાડ્યા હતા અને 15.6 ટન જનરલ કાર્ગો સાથે પાછી ફરી હતી. બીજી એક ફ્લાઈટ તા.15 એપ્રિલ, 2020ના રોજ કૃષિ ઉડાન પ્રોગ્રામ હેઠળ મુંબઈ અને ફ્રેન્કફર્ટવ વચ્ચે ચલાવવામાં આવી હતી, જેમાં 27 ટન જેટલા મોસમી ફળો અને શાકભાજીને ફ્રેન્કફર્ટ પહોંચાડવામાં આવ્યા હતા. આ ફ્લાઈટ 10 ટન જનરલ કાર્ગો લઈને પાછી ફરી હતી.
GP/DS
(Visitor Counter : 111
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193..28 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 19.18 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,28,90,965
|
|
બાકી ઉપલબ્ધ
|
|
19,18,32,775
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.28 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 19.18 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
(Visitor Counter : 83
પ્રધાનમંત્રીનું કાર્યાલય
પ્રધાનમંત્રી કાર્યાલયે કેન્દ્રીય મંત્રી શ્રી જ્યોતિરાદિત્ય એમ સિંધિયા દ્વારા ભારતમાં હવાઈ મુસાફરીના લોકશાહીકરણ પર લખવામાં આવેલ લેખ શેર કર્યો
પ્રધાનમંત્રી કાર્યાલયે કેન્દ્રીય મંત્રી જ્યોતિરાદિત્ય એમ સિંધિયા દ્વારા ભારતમાં હવાઈ મુસાફરીના લોકશાહીકરણ પર એક લેખ શેર કર્યો છે.
પ્રધાનમંત્રી કાર્યાલયે ટ્વિટ કર્યું:
'ભારતમાં હવાઈ મુસાફરીનું લોકશાહીકરણ' કેન્દ્રીય મંત્રી @JM_Scindia એ લેખ લખ્યો છે.
SD/GP/BT
(
ઉપરાષ્ટ્રપતિ સચિવાલય
ઉપરાષ્ટ્રપતિએ દશેરાની પૂર્વ સંધ્યાએ લોકોને શુભેચ્છા પાઠવી
ઉપરાષ્ટ્રપતિ શ્રી એમ. વેંકૈયા નાયડુએ દશેરાની પૂર્વ સંધ્યાએ રાષ્ટ્રને શુભેચ્છા પાઠવી છે. તેમના સંદેશનું સંપૂર્ણ લખાણ નીચે મુજબ છે –
“દશેરાના શુભ પ્રસંગે હું મારા તમામ દેશવાસીઓને હાર્દિક શુભેચ્છાઓ અને શુભકામનાઓ પાઠવું છું.
દેશભરમાં પરંપરાગત ઉલ્લાસ અને ઉત્સાહ સાથે ઉજવવામાં આવે છે, દશેરાનો તહેવાર 'અનિષ્ટ' પર 'સારા'ની જીતનું પ્રતીક છે. આ તહેવાર આપણને ભગવાન શ્રી રામના પવિત્ર, સદાચારી અને ઉમદા જીવનની યાદ અપાવે છે અને તેમના બતાવેલા ન્યાયીપણાના માર્ગ પર ચાલવા માટે માર્ગદર્શન આપે છે.
દશેરા એ આપણને યાદ અપાવવાનો પ્રસંગ છે કે આપણે સતત આસુરી શક્તિઓને દબાવવાની અને ભલાઈ અને સંવાદિતાને પ્રોત્સાહન આપવાની જરૂર છે. મારી ઈચ્છા છે કે આ તહેવાર દેશમાં શાંતિ, સંવાદિતા અને સમૃદ્ધિ લાવે."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 196
પ્રધાનમંત્રીનું કાર્યાલય
ગ્લાસગો, યુકેમાં COP26 દરમિયાન ઇઝરાયેલના પ્રધાનમંત્રી સાથે પ્રધાનમંત્રીની મુલાકાત
પ્રધાનમંત્રી શ્રી નરેન્દ્ર મોદીએ 2 નવેમ્બર, 2021ના રોજ ગ્લાસગોમાં COP26 દરમિયાન ઇઝરાયેલના પ્રધાનમંત્રી શ્રી નફતાલી બેનેટ સાથે મુલાકાત કરી હતી.
બંને પ્રધાનમંત્રીઓ વચ્ચેની આ પ્રથમ મુલાકાત હતી.
બંને નેતાઓએ દ્વિપક્ષીય વ્યૂહાત્મક ભાગીદારીની સમીક્ષા કરી અને વિવિધ ક્ષેત્રોમાં થયેલી પ્રગતિ પર સંતોષ વ્યક્ત કર્યો. તેઓ ખાસ કરીને ઉચ્ચ-તકનીકી અને નવીનતાના ક્ષેત્રોમાં સહકારને વધુ વિસ્તૃત કરવા પર સંમત થયા હતા.
આવતા વર્ષે ભારત અને ઈઝરાયેલ વચ્ચે સંપૂર્ણ રાજદ્વારી સંબંધોની સ્થાપનાના 30 વર્ષ પૂરા થશે તે યાદ કરીને, પ્રધાનમંત્રીએ શ્રી બેનેટને ભારતની મુલાકાત માટે આમંત્રણ આપ્યું.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(